ai4bharat/Pralekha huggingface dataset:
প্রতিরক্ষামন্ত্রক
‘আজাদি কা অমৃত মহোৎসব’ উদযাপনের অঙ্গ হিসেবে প্রতিরক্ষা মন্ত্রী শ্রী রাজনাথ সিং দেশ জুড়ে বিভিন্ন অনুষ্ঠানের সূচনা করেছেন
নতুন দিল্লি, ১৩ই আগস্ট, ২০২১
স্বাধীনতার ৭৫তম বার্ষিকীতে আজাদি কা অমৃত মহোৎসবের আয়োজন করা হয়েছে। এই উৎসবের অঙ্গ হিসেবে প্রতিরক্ষা মন্ত্রকের সশস্ত্র বাহিনী সহ অন্যান্য সংগঠন বেশ কয়েকটি গুরুত্বপূর্ণ অনুষ্ঠানের উদ্যোগ নিয়েছে । প্রতিরক্ষা মন্ত্রী শ্রী রাজনাথ সিং ১৩ই আগস্ট ভার্চুয়ালী অনুষ্ঠানগুলির সূচনা করেছেন। এই উপলক্ষ্যে মন্ত্রী সশস্ত্র সেনাবাহিনী এবং মন্ত্রককে দেশজুড়ে নানা অনুষ্ঠান আয়োজনের জন্য অভিনন্দন জানিয়েছেন। এর মধ্য দিয়ে জনসাধারণের মধ্যে জাতীয়তাবাদের উন্মেষ হবে। প্রতিটি অনুষ্ঠান ভারতের বৈচিত্রের মধ্যে ঐক্য ভাব ধারা অনুসরণ করবে।
মন্ত্রী উদ্বোধনী অনুষ্ঠানে দেশের সার্বভৌমত্ব ও অখন্ডতা রক্ষায় যাঁরা প্রাণ বিসর্জন দিয়েছেন, তাঁদের উদ্দেশে শ্রদ্ধা নিবেদন করেন। তিনি বলেন, স্বাধীনতা সংগ্রাম, ৭৫এর ধারণা, ৭৫ বছর পূর্তিতে জাতির অর্জন, ৭৫ বছরের জন্য পরিকল্পনা এবং ৭৫ বছরের জন্য সিদ্ধান্ত গ্রহণ – এই ৫টি বিষয়ের উপর ভিত্তি করে দেশের উন্নয়ন এগিয়ে নিয়ে যেতে হবে। মন্ত্রী বলেন, ভারত শান্তিপ্রিয় দেশ , কিন্তু যে কোনো চ্য়ালেঞ্জের সে সমুচিত জবাব দেওয়ার ক্ষমতা রাখে। আত্মনির্ভর ও শক্তিশালী ভারত গড়ার জন্য সরকার বিভিন্ন পদক্ষেপ নিয়েছে। অস্ত্র আমদানীর উপর নির্ভরশীলতা কমানোর জন্য বিভিন্ন উদ্যোগ নেওয়া হয়েছে। অনুষ্ঠানে চিফ অফ ডিফেন্স স্টাফ জেনারেল বিপিন রাওয়াত স্বাধীনতা সংগ্রামে মহাত্মা গান্ধী এবং নেতাজী সুভাষ চন্দ্র বসুর নেতৃত্ব দানের কথা উল্লেখ করেন। আজ প্রতিরক্ষা মন্ত্রী যে অনুষ্ঠানগুলির সূচনা করেছেন, সেগুলি হল – দেশের বিভিন্ন স্থানে সীমান্ত সড়ক সংগঠনের ৭৫টি দল জাতীয় পতাকা উত্তোলনের জন্য রওনা হয়েছে। এর মধ্যে উল্লেখযোগ্য হল, বিশ্বের সর্বোচ্চ সড়ক উমলিংলা পাসে ত্রিবর্ণ রঞ্জিত পতাকা উত্তোলন । পূর্ব লাদাখে এই গিরিপথটি সমুদ্র পৃষ্ঠ থেকে ১৯,৩০০ ফুট উঁচুতে। এছাড়াও অটল সুড়ঙ্গ, রোটাং পাস এবং উত্তর – পূর্বের ঢোলা সাদিয়া সেতুর উপরেও জাতীয় পতাকা উত্তোলন করা হবে। ভারতীয় উপকূল রক্ষী বাহিনী ১৫ই আগস্ট দেশের ১০০টি দ্বীপে জাতীয় পতাকা উত্তোলন করবে। বাহিনীর সদস্যদের ঐ দ্বীপগুলিতে যাত্রার সূচনাও প্রতিরক্ষা মন্ত্রী করেছেন। সেনা বাহিনীর সদস্যরা ৭৫টি গিরিপথে পর্বতারোহন করবেন। স্বাধীনতা সংগ্রামীদের প্রতি শ্রদ্ধা জানাতে জাতীয় সমর শিক্ষার্থী বাহিনীর ৮২৫টি দল ৮২৫টি মূর্তি পরিস্কার ও রক্ষণাবেক্ষণের কাজ করবে। সাহসিকতার পুরস্কার প্রাপকদের শ্রদ্ধা জানাতে একটি ওয়েবসাইটের সূচনা করা হয়েছে। https://www.gallantryawards.gov.in/ - এই সাইটে ক্লিক করলে সাহসিকতার পদক প্রাপকদের সঙ্গে মতবিনিময় করা যাবে। শ্রী সিং ডিডস অফ গ্যালেন্ট্রি বইটি আনুষ্ঠানিক ভাবে উদ্বোধন করেন। এই বইতে ২০টি যুদ্ধের কথা উল্লেখ আছে, যেখানে ভারতীয় সৈন্যদের শৌর্য্য প্রতিফলিত। প্রাক্তন সেনাকর্মীদের জন্য জন সম্পর্ক অভিযানের সূচনা করা ছাড়াও প্রতিরক্ষা গবেষণা ও উন্নয়ন সংস্থার বিজ্ঞানীদের একটি দল স্বাধীনতা দিবস দেশের সীমান্তবর্তী গ্রামগুলিতে উদযাপন করার উদ্যোগ নিয়েছে। এছাড়াও ৬২টি ক্যান্টনমেন্টে ৭৫টি জলাশয়কে পুনরুজ্জীবিত করা হবে।
CG/CB/SFS
(Visitor Counter : 202
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮২ কোটি ৮৭ লক্ষ ছাড়িয়েছে
১২-১৪ বছর বয়সীদের ১ কোটি ৭ লক্ষ টিকার ডোজ দেওয়া হয়েছে
ভারতে বর্তমানে সংক্রমিত চিকিৎসাধীনের সংখ্যা ১৬ হাজার ৭৪১; মোট সংক্রমিতের ০.০৪ শতাংশ চিকিৎসাধীন
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৬৬০
জাতীয় স্তরে আরোগ্যের হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার ০.২৯ শতাংশ
নয়াদিল্লী, ২৬ মার্চ, ২০২২
ভারতে এ পর্যন্ত ১,৮২,৮৭,৬৮,৪৭৬টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ১,০৭,০৩,৯৪১ জন নাবালক-নাবালিকা টিকার প্রথম ডোজ পেয়েছে।
স্বাস্থ্য কর্মীদের মধ্যে ১,০৪০৩,৩৮৭ জন টিকার প্রথম ডোজ, ৯৯,৯৫,১৬৬ জন টিকার দ্বিতীয় ডোজ এবং ৪৪,০৯,০৪০ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১২,৬৫৪ জন প্রথম ডোজ, ১,৭৪,৯৮,৭০৪ জন দ্বিতীয় ডোজ এবং ৬৭,৬৯,১০৫ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ১,০৭,০৩,৯৪১ জন। ১৫-১৮ বছর বয়সীদের মধ্যে প্রথম ডোজ পেয়েছে ৫,৬৭,০৯,৩৭৫ জন এবং দ্বিতীয় ডোজ পেয়েছেন ৩,৬৯,০৩,৫৫৫ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,৪১,৭০,৭২৬ জন এবং দ্বিতীয় ডোজ পেয়েছেন ৪৬,২৭,০২,২৭০ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২৬,৭০,৭৮৯ জন। আর দ্বিতীয় ডোজ পেয়েছেন ১৮,৪৫,৫৩,৭১৮ জন। যাঁদের বয়স ৬০-এর ওপরে তাঁদের মধ্যে ১২,৬৬,৮৪,-৪২ জন প্রথম ডোজ, ১১,৪৯,৫৪,৯২২ জন দ্বিতীয় ডোজ এবং ১,১২,২৭,০৮২ জন সতর্কতামূলক ডোজ পেয়েছেন। এ পর্যন্ত দেশে মোট ২,২৪,০৫,২২৭টি সতর্কতামূলক ডোজ দেওয়া হয়েছে।
ভারতে কোভিড সংক্রমণের হার ক্রমশ নিম্নমুখী। গত ২৪ ঘণ্টায় নতুন করে সংক্রমিত হয়েছেন ১ হাজার ৬৬০ জন। বর্তমানে ১৬ হাজার ৭৪১ জন চিকিৎসাধীন। দেশে মোট সংক্রমিতের মাত্র ০.০৪ শতাংশ চিকিৎসাধীন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। জাতীয় আরোগ্য লাভের হার ৯৮.৭৫ শতাংশ। গত ২৪ ঘণ্টায় ২ হাজার ৩৪৯ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৪ লক্ষ ৮০ হাজার ৪৩৬ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৬ লক্ষ ৫৮ হাজার ৪৮৯টি নমুনা পরীক্ষা করা হয়েছে। এ পর্যন্ত দেশে ৭৮ কোটি ৬৩ লক্ষ ২ হাজার ৭১৪টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.২৯ শতাংশ এবং দৈনিক সংক্রমণের হারও ০.২৫ শতাংশ।
CG/CB/NS
(Visitor Counter : 98
প্রধানমন্ত্রীরদপ্তর
দিল্লির মেট্রোর যাত্রী সংখ্যা প্রাক-কোভিড স্তরকে ছাড়িয়ে যাওয়ায় সন্তোষ প্রকাশ প্রধানমন্ত্রীর
নতুন দিল্লি, ১ সেপ্টেম্বর, ২০২৩
দিল্লি মেট্রোর প্রাত্যহিক যাত্রী সংখ্যা বাড়ায় প্রধানমন্ত্রী নরেন্দ্র মোদী সন্তোষ প্রকাশ করেছেন।
এক এক্স বার্তায় কেন্দ্রীয় আবাসন ও নগরোন্নয়ন মন্ত্রী হরদীপ সিং পুরি জানিয়েছিলেন, দিল্লি মেট্রোর প্রাত্যহিক যাত্রী সংখ্যা প্রাক-কোভিড স্তরকে ছাড়িয়ে চিরকালীন উচ্চতায় পৌঁছেছে। ২০২০ সালের ১০ ফেব্রুয়ারি দিল্লি মেট্রোতে যাত্রী সংখ্যা ছিল ৬৬ লক্ষ ১৮ হাজার ৭১৭। ২০২৩ সালের ২৮ অগাস্ট যাত্রী সংখ্যা হয়েছে ৬৮ লক্ষ ১৬ হাজার ২৫২।
এর উত্তরে প্রধানমন্ত্রী তাঁর এক্স বার্তায় বলেছেন;
“দারুন খবর। আমাদের শহরগুলিতে যাতে আধুনিক ও স্বাচ্ছন্দ্যপূর্ণ গণ পরিবহন ব্যবস্থা সুনিশ্চিত করা যায়, সেই লক্ষ্যে আমাদের সরকার কাজ চালিয়ে যাবে।”
AC/SD/SKD
(
প্রধানমন্ত্রীরদপ্তর
ইউরোপীয়ান কমিশনের সভাপতি শ্রীমতি উরসুলা ভন ডার লিয়েনের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথোপকথন
নয়াদিল্লি, ০৩ ডিসেম্বর, ২০১৯
ইউরোপীয়ান কমিশনের প্রেসিডেন্ট শ্রীমতি উরসুলা ভন ডার লিয়েনের সঙ্গে সোমবার প্রধানমন্ত্রী শ্রী নরেন্দ্র মোদী টেলিফোনে কথা বলেছেন।
ইউরোপীয়ান কমিশনের সভাপতির হিসেবে দায়িত্বভার গ্রহণ করার জন্য শ্রীমতি উরসুলা ভন ডার লিয়েনকে ধন্যবাদ জানিয়েছেন প্রধানমন্ত্রী। কমিশনের সভাপতি হিসেবে তাঁর মেয়াদ পূরণের আগেই ভারত ও ইউরোপীয়ান কমিশনের মধ্যে সম্পর্ক আরও দৃঢ় হবে বলে আশাপ্রকাশ করেছেন প্রধানমন্ত্রী। প্রধানমন্ত্রী জানান কমিশনের প্রথম মহিলা সভাপতি হিসেবে শ্রীমতি উরসুলার নেতৃত্ব প্রদান বিশেষ তাৎপর্যপূর্ণ।
গণতন্ত্র, আইনের প্রতি সম্মান প্রদান, বহুপাক্ষিকতা, নিয়ম মেনে বাণিজ্য, আন্তর্জাতিক নিয়ম মেনে চলার মতো মূল্যবোধের ওপর ভিত্তি করেই ভারত ও ইউরোপীয়ান কমিশনের অংশিদারিত্ব গড়ে উঠেছে বলে উল্লেখ করেন প্রধানমন্ত্রী। জলবায়ু পরিবর্তন রোধ, সংযোগ স্হাপন, পুনর্নবীকরণ শক্তি, উপকূলীয় সুরক্ষা, উগ্রপন্হা ও সন্ত্রাস দমনের মতো বিষয়গুলির প্রতি শ্রীমতি উরসুলা যেভাবে গুরুত্ব দিয়েছেন তার জন্যও ধন্যবাদ জানান শ্রী মোদী। ভারত ও ইউরোপীয়ান কমিশনের মধ্যে অংশীদারিত্ব আরও মজবুত করে তুলতে একযোগে কাজ করারও ইচ্ছাপ্রকাশ করেন প্রধানমন্ত্রী।
ব্রাসেলস-এ আয়োজিত পরবর্তী ‘ভারত ও ইউরোপীয়ান কমিশন সম্মেলন’ এ যোগ দেওয়ার জন্য প্রধানমন্ত্রীকে আমন্ত্রণ জানান শ্রীমতি উরসুলা ভন ডার লিয়েন। প্রধানমন্ত্রী শ্রী নরেন্দ্র মোদী সেই আমন্ত্রণ গ্রহণ করেছেন।
CG/SS/NS
(Visitor Counter : 65
আদিবাসীবিষয়কমন্ত্রক
ভারতীয় উপকূল রক্ষী বাহিনী প্রতিরক্ষা মন্ত্রকের সঙ্গে যৌথ উদ্যোগে আদিবাসী বিষয়ক মন্ত্রক নতুন দিল্লির জেএলএন স্টেডিয়ামে আদি শৌর্য – পরব পরাক্রম কা, মিলিটারি ট্যাটো এবং আদিবাসী নৃত্য উপস্থাপিত করবে
নয়াদিল্লি, ২০ জানুয়ারি, ২০২৩
অমৃত মহোৎসব উপলক্ষে এবং নেতাজী সুভাষ চন্দ্র বসুর ১২৬তম জন্মবার্ষিকী  উপলক্ষে ২৩ ও ২৪ জানুয়ারি নতুন দিল্লির জওহরলাল নেহরু স্টেডিয়ামে ভারতীয় উপকূল রক্ষী বাহিনী প্রতিরক্ষা মন্ত্রকের সঙ্গে যৌথ উদ্যোগে আদিবাসী বিষয়ক মন্ত্রক নতুন দিল্লির জেএলএন স্টেডিয়ামে আদি শৌর্য – পরব পরাক্রম কা, মিলিটারি ট্যাটো এবং আদিবাসী নৃত্য উপস্থাপিত করবে।
এই অনুষ্ঠানে মিলিটারি ট্যাটোর মধ্যে সশস্ত্র বাহিনীর পরাক্রম তুলে ধরার পাশাপাশি, দেশ জুড়ে ভারতের আদিবাসী সংস্কৃতির বৈচিত্র্য আদিবাসী সম্প্রদায় তুলে ধরবে। আদিবাসী নৃত্য শিল্পীরা দেশের বিভিন্ন প্রান্ত, যেমন – ছত্তিশগড়, কেরল, রাজস্থান, ঝাড়খন্ড, লাদাখ, মধ্যপ্রদেশ সহ বিভিন্ন রাজ্য থেকে অনুষ্ঠানে অংশগ্রহণ করতে এসেছেন। হিমাচল প্রদেশের গাড্ডি নাটি, গুজরাটের সিদ্ধি ধামাল, পশ্চিমবঙ্গ থেকে পুরুলিয়ার ছৌ – এরকম আরও অনেক অসাধারণ নৃত্যশৈলী দর্শকরা উপভোগ করার সুযোগ পাবেন।
মহড়ার কাজ দেখতে আদিবাসী বিষয়ক মন্ত্রকের অতিরিক্ত সচিব শ্রীমতী আর জয়া গতকাল অর্থাৎ ১৯ জানুয়ারি অনুষ্ঠান-স্থলটি পরিদর্শন করেন। তিনি প্রতিরক্ষা মন্ত্রক, ভারতীয় উপকূল বাহিনী এবং আদিবাসী বিষয়ক মন্ত্রকের পদস্থ আধিকারিকদের সঙ্গে পর্যালোচনা বৈঠকও করেন। দর্শকদের আকর্ষিত করার জন্য স্টেডিয়াম কমপ্লেক্সের ভেতরে ও বাইরে এবং অনুষ্ঠান-স্থলকে আদিবাসী শৈল্পিক কলায় সজ্জিত করা হবে। অনুষ্ঠানকে সাফল্যমণ্ডিত করতে উভয় মন্ত্রকের আধিকারিকরা নজরদারি চালাচ্ছেন। বিশিষ্ট গায়ক কৈলাশ খের সঙ্গীত পরিবেশ করবেন। দু’দিন প্রায় ৬০ হাজারেরও বেশি দর্শক এই অনুষ্ঠান উপভোগ করতে পারবেন।
আসন সংরক্ষণ করতে এই লিঙ্কে ক্লিক করুন - https://in.bookmyshow.com/
PG/AB/SB
(Visitor Counter : 93
কৃষিমন্ত্রক
পঙ্গপাল নিয়ন্ত্রণের কাজে অভিনব প্রয়াস- রাজস্থানের জয়শলমীরে বেল হেলিকপ্টারের সাহায্যে নির্দিষ্ট এলাকাগুলিতে রাসায়নিক ছড়ানো হয়েছে
নয়াদিল্লী, ৫ জুলাই, ২০২০
ফসলের ক্ষয়ক্ষতি নিয়ন্ত্রণে পঙ্গপালের আক্রমণ প্রতিহত করতে জোরদার প্রয়াস চালানো হচ্ছে। গতকাল পঙ্গপাল নিয়ন্ত্রণের কাজে এক অভিনব প্রয়াস গ্রহণ করা হয়। এই প্রয়াসের অঙ্গ হিসেবে রাজস্থানের জয়শলমীর জেলার ৬৫আরডি বান্দা এলাকায় একটি বেল হেলিকপ্টারের সাহায্যে পঙ্গপাল নিয়ন্ত্রণে রাসায়নিক ছড়ানো হয়েছে।
রাজস্থান, মধ্যপ্রদেশ, পাঞ্জাব, গুজরাট, উত্তরপ্রদেশ ও হরিয়ানায় গত ১১ই এপ্রিল থেকে তেশরা জুলাই পর্যন্ত ১ লক্ষ ৩৫ হাজার হেক্টরের বেশি এলাকায় পঙ্গপাল নিয়ন্ত্রণের কাজ চলছে। তেশরা ও চৌঠা জুলাই রাজস্থানের ৬টি জেলায় এবং উত্তরপ্রদেশের ২টি জেলায় স্থানীয় প্রশাসনের সহযোগিতায় রাত্রিকালিন পঙ্গপাল দমন কর্মসূচি গ্রহণ করা হয়। এছাড়াও উত্তরপ্রদেশের কৃষি দপ্তরের পক্ষ থেকে ঝাঁসি জেলার ৪টি জায়গায় পঙ্গপাল নিয়ন্ত্রণ কর্মসূচি গ্রহণ করা হয়। দপ্তরের কর্মীরা ছোট ছোট দলে ভাগ হয়ে পঙ্গপাল দমনে নিরন্তর কাজ করে চলেছেন।
গুজরাট, উত্তরপ্রদেশ, মধ্যপ্রদেশ, মহারাষ্ট্র, ছত্তিশগড়, বিহার ও হরিয়ানা থেকে ব্যাপকহারে শস্যহানির খবর মেলেনি। অবশ্য, রাজস্থানের কয়েকটি জেলায় গৌণ কিছু ফসলের ক্ষয়ক্ষতির খবর মিলেছে। হাল্কা গোলাপী রঙের অপরিণত ছোট ছোট পঙ্গপাল এবং হলুদ বর্ণের পরিণত পঙ্গপাল রাজস্থানের ৬-৭টি জেলায় এবং উত্তরপ্রদেশের দুটি জেলায় সক্রিয় রয়েছে।
বর্তমানে রাজস্থান, গুজরাট, মধ্যপ্রদেশ ও উত্তরপ্রদেশে পঙ্গপালের ওপর রাসায়নিক স্প্রে ছড়ানোর জন্য ৬০টি দল যুক্ত রয়েছে। এছাড়াও, পঙ্গপাল দমন অভিযানে ২০০ জনেরও বেশি কেন্দ্রীয় সরকারি কর্মচারীকে কাজে লাগানো হয়েছে। পঙ্গপাল দমন অভিযানে রাজস্থানের বিভিন্ন জেলায় দ্রোন কাজে লাগানো হচ্ছে। দ্রোনগুলির সাহায্যে পঙ্গপালের গতিবিধির ওপর নজরদারি চালানো হচ্ছে। ভারত-ই বিশ্বের প্রথম দেশ যেখানে পঙ্গপাল নিয়ন্ত্রণে দ্রোন ব্যবহার হচ্ছে।
(CG/BD/NS
প্রতিরক্ষামন্ত্রক
শিলং-এ আসাম রেজিমেন্টাল সেন্টারে আর্মি বয়েজ স্পোর্টস কোম্পানীতে তরুণ প্রতিভাবান খেলোয়াড়দের বক্সিং ও উশু-তে নথিভুক্তির জন্য সিলেকশন ট্রায়াল 
(নতুন দিল্লি, ১৮ অক্টোবর, ২০২১
শিলং-এ আসাম রেজিমেন্টাল সেন্টারে আর্মি বয়েজ স্পোর্টস কোম্পানীতে তরুণ প্রতিভাবান ক্রীড়াবীদদের নথিভুক্তির জন্য রাজ্যস্তরীয় সিলেকশন ট্রায়াল আয়োজন করা হবে। বক্সিং ও উশু এই দুটি ক্রীড়া বিভাগের জন্য তরুণ প্রতিভাবানদের মনোনয়ন করা হবে। আসাম রেজিমেন্টাল সেন্টারে এই মনোনয়ন প্রক্রিয়া আগামী ৮ নভেম্বর থেকে শুরু হতে চলেছে। ৮ থেকে ১৪ বছর বয়সী প্রতিভাবান খেলোয়াড়রা সিলেকশন প্রক্রিয়ায় অংশগ্রহণ করতে পারবেন। সিকিম বাদে উত্তরপূর্বের বাকি ৭টি রাজ্যের ৮ থেকে ১৪ বছর বয়সী ক্রীড়াবীদরা আসাম রেজিমেন্টাল সেন্টারে বয়েজ স্পোর্টস কোম্পানীতে যুক্ত হতে পারবেন। শিক্ষাগত যোগ্যতা স্থির হয়েছে ন্যূনতম চতুর্থ শ্রেণী উত্তীর্ণ এবং সর্বোচ্চ সপ্তম শ্রেণী উত্তীর্ণ। অবশ্য প্রত্যেক প্রার্থীকেই ইংরেজি ও হিন্দিতে জ্ঞান থাকতে হবে।
আর্মি স্পোর্টস মেডিসিন সেন্টার এবং ডোগরা রেজিমেন্টাল সেন্টারের চিকিৎসা আধিকারিকরা প্রত্যেক প্রার্থীর দৈহিক সক্ষমতা যাচাই করে দেখবেন। এই ট্রায়াল প্রক্রিয়ায় মনোনয়নের জন্য প্রার্থীরা সাব জুনিয়র বা জুনিয়র ন্যাশনাল, রাজ্যস্তরীয় আন্তঃ বিদ্যালয় প্রতিযোগিতায় বিজয়ীর শংসাপত্র জমা করতে পারেন। আর্মি বয়েজ স্পোর্টস কোম্পানীতে নথিভুক্তির জন্য শর্তাবলীতে সুস্পষ্টভাবে উল্লেখ করা হয়েছে সংশ্লিষ্ট প্রার্থীর দেহের কোনো জায়গায় স্থায়ী ট্যাটু থাকা চলবে না। সিলেকশন প্রক্রিয়ার সময় অংশগ্রহণকারী প্রত্যেক প্রার্থীকে জন্ম শংসাপত্র, কাস্ট শংসাপত্র, বিদ্যালয়ের শিক্ষাগত শংসাপত্র, গ্রাম প্রধান বা বিদ্যালয় থেকে পাওয়া ক্যারেক্টার সার্টিফিকেট এবং স্থায়ী বাসিন্দা হওয়ার শংসাপত্র জমা করতে হবে। সেই সঙ্গে সাম্প্রতিক সময়ের ৬টি কালার ফটো, জেলাস্তরীয় তা উর্ধ্বে পাওয়া ক্রীড়া শংসাপত্রের অরিজিনাল কপি, আধার কার্ডের অরিজিনাল কপি জমা করতে হবে।
সিলেকশন প্রক্রিয়ায় অংশগ্রহণকারী প্রত্যেক প্রার্থীকে থাকা, খাওয়া ও যাতায়াতের খরচ নিজেকেই বহন করতে হবে। আগামী ৮ নভেম্বর সকাল ৭টা থেকে বেলা ১০টা পর্যন্ত শিলং-এ হ্যাপি ভ্যালিতে আসাম রেজিমেন্টাল সেন্টারে সিলেকশন প্রক্রিয়ার আয়োজন করা হয়েছে। এসম্পর্কিত যে কোনো বিষয়ে জানার জন্য পাশে দেওয়া মোবাইল নম্বরে যোগাযোগ করা যেতে পারে - 9161797483, 8762414687.
CG/BD/SKD/
নির্বাচনকমিশন
সুপ্রিম কোর্ট অনুমোদিত নীতি-নির্দেশিকা মেনেই ভিভিপ্যাটের নথি গণনার সময় নির্ধারিত হবে : নির্বাচন কমিশন
নয়াদিল্লি, ২২ মে, ২০১৯
দেশের ২২টি রাজনৈতিক দলের এক প্রতিনিধিদল গত ২১শে মে পূর্ণাঙ্গ নির্বাচন কমিশনের সঙ্গে সাক্ষাৎ করে। এই প্রতিনিধিদলটি নির্বাচন সংক্রান্ত অন্যান্য ইস্যু ছাড়াও বৈদ্যুতিন ভোটযন্ত্রের  ভোটগণনা শুরুর আগেই ভিভিপ্যাটের স্লিপ গণনার জন্য কমিশনের কাছে অনুরোধ জানায়।
কমিশনের পক্ষ থেকে বিষয়টি নিয়ে বরিষ্ঠ আধিকারিকদের সঙ্গে আলোচনা করা হয়। মঙ্গলবার ও বুধবার এ বিষয়ে দুই দফায় বিস্তারিত আলোচনায় রাজনৈতিক দলের প্রতিনিধিদের দাবি অনুসারে ভিভিপ্যাট স্লিপ আগে গণনার সম্ভাবনা এবং উপযোগিতা পাওয়া যায়নি। বিশেষ করে, ৮ই এপ্রিল একটি রিট পিটিশনের ভিত্তিতে সুপ্রিম কোর্টের নির্দেশের প্রেক্ষিতে এই দাবি মেনে নেওয়া সম্ভব নয় বলে আলোচনায় উঠে আসে।
সর্বোচ্চ আদালতের এই নির্দেশে ভিভিপ্যাটের স্লিপ যাচাইয়ের জন্য এলোমেলোভাবে ভিভিপ্যাট নির্বাচন করতে হবে। এছাড়াও, রাজনৈতিক দলগুলির সঙ্গে আলোচনায় প্রার্থীদের কাউন্টিং এজেন্টদের রিটার্নিং অফিসার ও সহকারী রিটার্নিং অফিসারদের সঙ্গে গণনাকেন্দ্রে প্রবেশের অনুমতি দেওয়ার কথাও বলা হয়। এ বিষয়ে প্রয়োজনীয় নির্দেশ ইতিমধ্যেই দেওয়া হয়েছে।
নির্বাচন কমিশনের পক্ষ থেকে প্রতিনিধিদলটির মাননীয় সদস্যদের ধন্যবাদ জানানো হয় এবং স্ট্রংরুম পাহারা ও গণনাকেন্দ্রের কাজ অবাধ ও স্বচ্ছতার সঙ্গে করা হবে বলে তাঁদের আশ্বস্ত করা হয়।
CG/PB/DM
(Visitor Counter : 73
প্রধানমন্ত্রীরদপ্তর
প্রাক্তন প্রধানমন্ত্রী শ্রী এইচ ডি দেবেগৌড়ার সঙ্গে প্রধানমন্ত্রীর কথা
নয়াদিল্লি, ৩১শে মার্চ ২০২১
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী শ্রী এইচ ডি দেবেগৌড়ার সঙ্গে কথা বলে তাঁর স্বাস্থ্যের বিষয়ে খোঁজখবর নেন। শ্রী দেবেগৌড়ার পত্নীর স্বাস্থ্যের বিষয়েও শ্রী মোদী খোঁজ নেন।
এক ট্যুইটে শ্রী মোদী বলেছেন, “প্রাক্তন প্রধানমন্ত্রী শ্রী দেবেগৌড়ার সঙ্গে কথা বলে তাঁর এবং তাঁর পত্নীর স্বাস্থ্যের বিষয়ে খোঁজখবর নিয়েছি। দু’জনেরই দ্রুত আরোগ্য কামনা করছি”।
নারীওশিশুবিকাশমন্ত্রক
কর্মক্ষেত্রে মহিলাদের সুরক্ষা ব্যবস্থা
নয়াদিল্লি, ১১ জুলাই, ২০১৯
বর্তমানে প্রচলিত কর্মক্ষেত্রে মহিলাদের যৌন নিপীড়ন বিরোধী প্রতিরোধ এবং প্রতিকার আইনটি যেহেতু সার্বিক, তাই ভারত সরকার এটি এখনই কোন সংশোধনের প্রস্তাব দিচ্ছে না।
দেশে মহিলাদের সুরক্ষাই সরকারের কাছে অগ্রাধিকারের বিষয়। কর্মক্ষেত্রে মহিলাদের যৌন নিপীড়ন এড়াতে এবং সেই সঙ্গে আইনি প্রতিকার বিষয়ে কর্মচারীদের সচেতন করতে প্রতিটি দপ্তর ও কার্যালয়ে কর্মশালা এবং সচেতনতা কর্মসূচির আয়োজন করার জন্য রাজ্য এবং কেন্দ্রশাসিত অঞ্চলের সরকারগুলিকে অনুরোধ করেছে ভারত সরকারের সব মন্ত্রক।
নারী ও শিশুবিকাশ মন্ত্রক সব রাজ্য সরকার এবং কেন্দ্রশাসিত অঞ্চলের প্রশাসনকে, অন্য কেন্দ্রীয় মন্ত্রকগুলিকে এবং শিল্প-বাণিজ্য সংস্থাগুলিকে নিয়মিত অ্যাডভাইসরি দিয়ে থাকে।
এছাড়াও, নারী ও শিশুবিকাশ মন্ত্রক কয়েকটি সংস্থাকে চিহ্নিত করেছে যারা কর্মক্ষেত্রে নারী নির্যাতন তা সুরাহার বিষয়ে প্রশিক্ষণ ও কর্মশালার আয়োজন করবে।
রাজ্যসভায় এক প্রশ্নের লিখিত জবাবে এই তথ্য জানিয়েছেন মহিলা ও শিশুবিকাশ মন্ত্রী শ্রীমতি স্মৃতি জুবিন ইরানি।
CG/AP/DM
(Visitor Counter : 77
প্রধানমন্ত্রীরদপ্তর
সুরাট শাড়ি ওয়াকাথনের প্রশংসা প্রধানমন্ত্রীর
নয়াদিল্লি, ২০ এপ্রিল, ২০২৩
প্রধানমন্ত্রী শ্রী নরেন্দ্র মোদী সুরাট শাড়ি ওয়াকাথনের প্রশংসা করেছেন। সুরাট নগর নিগম এবং সুরাট স্মার্ট সিটি ডেভেলপমেন্ট লিমিটেড যৌথভাবে এই ওয়াকাথনের আয়োজন করেছে।
শ্রীমতী দর্শনা জারদৌস-এর এক ট্যুইটের জবাবে প্রধানমন্ত্রী তাঁর ট্যুইটে বলেন;
“সুরাট শাড়ি ওয়াকাথন ভারতের বস্ত্র শিল্পের ঐতিহ্যকে আরও জনপ্রিয় করে তোলার লক্ষ্যে এক প্রশংসনীয় উদ্যোগ।”
PG/PM/NS
(
কৃষিমন্ত্রক
গবাদি পশুর বংশ বৃদ্ধি এবং উৎপাদনশীলতা বাড়াতে ভ্রূণ স্থানান্তর প্রযুক্তি অত্যন্ত কার্যকর উপায়
নয়াদিল্লি, ২৭ নভেম্বর, ২০১৮
গবাদি পশুপালকদের আর্থ-সামাজিক উন্নয়নে কৃষি এবং ডেয়ারি ক্ষেত্র একে-অপরের পরিপূরক বলে অভিমত প্রকাশ করলেন কেন্দ্রীয় কৃষি ও কৃষককল্যাণ মন্ত্রী শ্রী রাধামোহন সিং। জাতীয় দুগ্ধ দিবস উপলক্ষে নতুন দিল্লিতে আয়োজিত এক অনুষ্ঠানে বক্তব্য রাখতে গিয়ে শ্রী সিং সোমবার আরও বলেন, গবাদি পশুপালকদের আর্থ-সামাজিক উন্নয়নের উদ্দেশ্য পূরণে গবাদি পশুর বংশ বৃদ্ধি এবং উৎপাদনশীলতা বাড়াতে উৎকৃষ্ট মানের গবাদি পশু প্রয়োজন। তিনি বলেন, ‘রাষ্ট্রীয় গোকুল মিশন’-এর আওতায় স্ত্রী গবাদি পশুর সংখ্যা বাড়াতে দশটি ‘সিমেন সেন্টার’ চিহ্নিত করা হয়েছে। উত্তরাখণ্ড এবং মহারাষ্ট্রেও এ ধরণের দুটি কেন্দ্র চালু করার প্রস্তাব অনুমোদিত হয়েছে। গত জুন মাসে উত্তরাখণ্ডের ঋষিকেশে এ ধরণের একটি কেন্দ্রের শিলান্যাস হয়েছে বলেও তিনি জানান। ‘রাষ্ট্রীয় গোকুল মিশন’-এর আওতায় ১৩টি রাজ্যে ১৯৭ কোটি টাকা খরচ করে ২০টি গোকুল গ্রাম গড়ে তোলার প্রস্তাব অনুমোদিত হয়েছে বলেও তিনি জানান। ‘পশু সঞ্জীবনী’ কর্মসূচির মাধ্যমে অভিনব পরিচয়জ্ঞাপক ব্যবস্থা বা ইউআইডি ব্যবহার করে ৯ কোটি দুগ্ধবতী গবাদি পশু চিহ্নিতকরণের কাজ চলছে।
বিশ্বের সর্বাধিক দুগ্ধ উৎপাদনকারী দেশ হওয়ার যে গৌরব ভারত অর্জন করেছে তা গবাদি পশুপালক এবং কেন্দ্রীয় সরকারের বিভিন্ন কর্মসূচির মাধ্যমে সম্ভব হয়েছে বলে মন্তব্য করে মন্ত্রী বলেন, দেশে ভ্রূণ প্রযুক্তি স্থানান্তরের জন্য ২০টি কেন্দ্র গড়ে তোলা হচ্ছে এবং এ ধরণের আরও ১৯টি কেন্দ্র স্থাপনের অনুমোদন দেওয়া হয়েছে। এই কেন্দ্রগুলিতে দেশীয় প্রযুক্তিতে গবাদি পশুর বংশ বৃদ্ধি করতে ৩ হাজার উন্নত প্রজনন ক্ষমতাসম্পন্ন ষাড়ের জন্ম দেওয়া হচ্ছে। তিনি আরও জানান, কৃষকদের উপার্জন দ্বিগুণ করতে সরকার ২০১৬-র নভেম্বর মাসে ‘ই-পশুহাট’ পোর্টালের সূচনা করেছে। এই পোর্টালটি রোগমুক্ত জার্মপ্লাজম, যেমন গবাদি পশু, বৈজ্ঞানিক উপায়ে সংরক্ষিত বীর্য এবং ভ্রূণের ব্যবসার ক্ষেত্রে গবাদি পশুপালক, বংশবৃদ্ধির সঙ্গে যুক্ত ব্যক্তি এবং অন্যান্য সংস্থাগুলির মধ্যে যোগসূত্র স্থাপনে এক কার্যকর ভূমিকা পালন করছে। এ ধরণের ব্যবসায়িক কাজকর্ম বাড়াতে ‘ই-পশুহাট’ নামে একটি মোবাইল অ্যাপ চালু করা হয়েছে। ‘উমঙ্গ’ অ্যাপের সঙ্গে এই অ্যাপটিকে জুড়ে দেওয়া হয়েছে। গুগ্ল প্লে স্টোর এবং অ্যাপেল অ্যাপ স্টোর থেকে যে কেউ ‘উমঙ্গ’ অ্যাপ ডাউনলোড করতে পারবেন। এখনও পর্যন্ত নথিভুক্ত ১ কোটি ‘উমঙ্গ’ ব্যবহারকারীর কাছে স্বয়ংক্রিয়ভাবে ‘ই-পশুহাট’ অ্যাপ ডাউনলোড হয়েছে।
SSS/BD/DM/…
(Visitor Counter : 271
প্রধানমন্ত্রীরদপ্তর
শ্রী গুরু তেগ বাহাদুরজির আত্মবলিদান দিবসে প্রধানমন্ত্রীর শ্রদ্ধার্ঘ
নতুনদিল্লি, ৮ই ডিসেম্বর, ২০২১
প্রধানমন্ত্রী শ্রী নরেন্দ্র মোদী, শ্রী গুরু তেগ বাহাদুরজিকে তাঁর আত্মবলিদান দিবসে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন,
“ আমাদের ইতিহাসে শ্রী গুরু তেগ বাহাদুরজির আত্মবলিদানের মুহূর্তটি চিরস্মরণীয় হয়ে থাকবে। তিনি তাঁর জীবনের শেষ সময় পর্যন্ত অন্যায় অবিচারের বিরুদ্ধে সংগ্রাম করেছেন। আজ আমি শ্রী গুরু তেগ বাহাদুরজিকে প্রণাম জানাই।
দিল্লিতে সিসগঞ্জ সাহিবের গুরুদ্বারায় আমার সাম্প্রতিক সফরের কয়েকটি ছবি এখানে সকলের সঙ্গে ভাগ করে নিলাম ।“
CG/CB/NS
(
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে কোভিডে আক্রান্তের সংখ্যা কমে ২৪ লক্ষ ৯৫ হাজার ৫৯১
গত ২৪ ঘন্টায় সুষ্পষ্টভাবে আক্রান্তের সংখ্যা ৯১,১৯১ কমেছে
দৈনিক আক্রান্তের হার বর্তমানে ৯.৪২ শতাংশ; গত দুদিনে যা ১০ শতাংশের নিচে রয়েছে
সুস্থতার সংখ্যা বেড়ে ৮৯.৬৬ শতাংশ
একদিনে সবচেয়ে বেশি ২২.১৭ লক্ষ নমুনা পরীক্ষা
দেশজুড়ে ২০ কোটি টিকা দানের মাইলফলক অতিক্রান্ত
নয়াদিল্লি, ২৬ মে, ২০২১
কোভিড অতিমারির বিরুদ্ধে লড়াইয়ে ভারতে গত দশ দিন ধরে সক্রিয়ভাবে আক্রান্তের সংখ্যা ৩ লক্ষের নিচে রয়েছে। দেশে গত ২৪ ঘণ্টায় নতুন করে করোনায় আক্রান্ত হয়েছেন ২ লক্ষ ৯৮ হাজার ৯২১ জন।
দেশে সুস্পষ্টভাবে করোনায় আক্রান্তের সংখ্যা কমে দাঁড়িয়েছে ২৪ লক্ষ ৯৫ হাজার ৫৯১। গত ১০ মে থেকে সুস্পষ্টভাবে করোনায় আক্রান্তের সংখ্যা লাগাতার কমছে। এই প্রবণতা অব্যাহত থেকে গত ২৪ ঘণ্টায় সুস্পষ্টভাবে করোনায় আক্রান্তের সংখ্য ৯১ হাজার ১৯১ টি কমেছে। দেশে মোট আক্রান্তের ৯.১৯ শতাংশ সুস্পষ্টভাবে করোনায় আক্রান্ত।
দেশে সুস্থতার সংখ্যা গত ১৩ দিন আক্রান্তের সংখ্যার তুলনায় বেশি রয়েছে। এর ফলে গত ২৪ ঘণ্টায় সুস্থতার সংখ্যা দাঁড়িয়েছে ২ লক্ষ ৯৫ হাজার ৯৫৫ । গত ২৪ ঘন্টায় অতিরিক্ত ৮৭,০৩৪ জন সুস্থ হয়েছেন।
দেশে আজ পর্যন্ত করোনামুক্ত হয়েছেন ২ কোটি ৪৩ লক্ষ ৫০ হাজার ৮১৬ জন। এরমধ্যে গত ২৪ ঘন্টায় সুস্থ হয়ে উঠেছেন ২ লক্ষ ৯৫ হাজার ৯৫৫ জন। জাতীয় স্তরে সুস্থতার হার আরও বেড়ে হয়েছে ৮৯.৬৬ শতাংশ।
এদিকে, সারা দেশে গত ২৪ ঘণ্টায় সর্বাধিক ২২ লক্ষ ১৭ হাজার ৩২০ টি নমুনা পরীক্ষা হয়েছে। এর ফলে এখনও পর্যন্ত নমুনা পরীক্ষার মোট সংখ্যা হয়েছে মোট ৩৩ কোটি ৪৮ লক্ষ ১১ হাজার ৪৯৬। দেশে আজ আক্রান্তের হার কমে দাঁড়িয়েছে ৯.৪২ শতাংশ।
আরও একটি গুরুত্বপূর্ণ দিক হচ্ছে যে আজ দেশে ২০ কোটি টিকাকরণ সম্পূর্ণ হয়েছে।
আজ সকাল ৭টা পর্যন্ত পাওয়া প্রাথমিক তথ্যানুযায়ী, ২০ কোটি ০৬ লক্ষ ৬২ হাজার ৪৫৬ টি টিকার ডোজ দেওয়া হয়েছে। এর মধ্যে ৯৭ লক্ষ ৯৬ হাজার ০৫৮ জন স্বাস্থ্যকর্মী প্রথম ডোজ এবং ৬৭ লক্ষ ২৯ হাজার ২১৩ জন স্বাস্থ্যকর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে সামনের সারিতে থাকা ১ কোটি ৫১ লক্ষ ৭১ হাজার ৯৫০ জন কর্মী প্রথম ডোজ এবং ৮৩ লক্ষ ৮৪ হাজার ০০১ জন দ্বিতীয় ডোজ পেয়েছেন। এছাড়াও ১৮-৪৪ বছর বয়সী ১ কোটি ২৯ লক্ষ ৫৭ হাজার ০০৯ জন প্রথম ডোজ পেয়েছেন। একইভাবে, ৪৫-৬০ বছর বয়সী ৬ কোটি ২০ লক্ষ ৮৮ হাজার ৭৭২ জন প্রথম ডোজ এবং ১ কোটি ৩০ লক্ষ ৭২৯ জন দ্বিতীয় ডোজ পেয়েছেন। অপরদিকে, ৬০ বছরের বেশি বয়সী ৫ কোটি ৭১ লক্ষ ৩৫ হাজার ৮০৪ জন প্রথম ডোজ এবং ১ কোটি ৮৩ লক্ষ ৬৮ হাজার ৯২০ জন দ্বিতীয় ডোজ পেয়েছেন।
মোট টিকাকরণের ডোজের সংখ্যা হয়েছে ২০ কোটি ০৬ লক্ষ ৬২ হাজার ৪৫৬।
CG/ SB
(Visitor Counter : 166
প্রধানমন্ত্রীরদপ্তর
চিনে অনুষ্ঠিত ৩১তম আন্তর্জাতিক বিশ্ববিদ্যালয় ক্রীড়া প্রতিযোগিতায় ভারতীয় খেলোয়াড়দের সাফল্যে প্রধানমন্ত্রীর সন্তোষ প্রকাশ
নয়াদিল্লি, ৮ আগস্ট ২০২৩
প্রধানমন্ত্রী শ্রী নরেন্দ্র মোদী ৩১তম আন্তর্জাতিক বিশ্ববিদ্যালয় ক্রীড়া প্রতিযোগিতায় ভারতীয় খেলোয়াড়দের সাফল্যে সন্তোষ প্রকাশ করেছেন। এই প্রতিযোগিতায় ১১টি সোনা, পাঁচটি রুপো এবং ১০টি ব্রোঞ্জ – অর্থাৎ, মোট ২৬টি পদক ভারত জয় করেছে, যা একটি রেকর্ড। প্রধানমন্ত্রী বলেছেন, ১৯৫৯ সালে শুরু হওয়া এই প্রতিযোগিতায় এবারই ভারতীয় খেলোয়াড়দের সাফল্য সবথেকে বেশি। তিনি এজন্য প্রত্যেক খেলোয়াড়, তাঁদের পরিবারের সদস্য এবং প্রশিক্ষকদের অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন :
“দুর্দান্ত এক ক্রীড়া নৈপুণ্য প্রত্যেক ভারতবাসীকে গর্বিত করেছে!
৩১তম আন্তর্জাতিক বিশ্ববিদ্যালয় ক্রীড়া প্রতিযোগিতায় ভারতীয় খেলোয়াড়রা ২৬টি পদক জয় করেছেন – যা এক রেকর্ড। ১১টি সোনা, পাঁচটি রুপো এবং ১০টি ব্রোঞ্জ পদক জয়লাভ করে এবারই প্রথম ভারত সবথেকে বেশি পদক লাভ করেছে।
আমাদের ক্রীড়াবিদরা দেশকে গর্বিত করেছেন এবং আগামীদিনের খেলোয়াড়রা এর মাধ্যমে অনুপ্রাণিত হবেন। আমি তাঁদের সকলকে অভিবাদন জানাই।”
“১৯৫৯ সালে আন্তর্জাতিক বিশ্ববিদ্যালয় ক্রীড়া প্রতিযোগিতার সূচনার পর ভারত মোট ১৮টি পদক পেয়েছে। এবারই প্রথম এই প্রতিযোগিতায় আমাদের ক্রীড়াবিদরা ২৬টি পদক জয় করলেন যা অত্যন্ত আনন্দের।
এর মাধ্যমে আমাদের খেলোয়াড়দের একনিষ্ঠ অধ্যাবসায় প্রতিফলিত হয়েছে। আমি এজন্য প্রত্যেক খেলোয়াড়, তাঁদের পরিবারের সদস্য এবং প্রশিক্ষকদের অভিনন্দন জানাই। আগামীদিনে তাঁদের আরও সাফল্য কামনা করি।”
AC/CB/DM
(
প্রধানমন্ত্রীরদপ্তর
অশুরা দিবসে হজরত ইমাম হুসেনের আত্মবলিদানের কথা স্মরণ করলেন প্রধানমন্ত্রী
নয়াদিল্লি, ২০ অগাস্ট, ২০২১
প্রধানমন্ত্রী শ্রী নরেন্দ্র মোদী অশুরা দিবসে হজরত ইমাম হুসেনের আত্মবলিদান এবং ন্যায়ের প্রতি তাঁর দৃঢ় অঙ্গীকারের কথা স্মরণ করেছেন।
এক ট্যুইটে প্রধানমন্ত্রী বলেছেন, “আমরা হজরত ইমাম হুসেনের আত্মবলিদানের পাশাপাশি, তাঁর সাহসিকতা এবং ন্যায়ের প্রতি অঙ্গীকারের কথা স্মরণ করি। শান্তি ও সামাজিক সাম্যতা প্রতিষ্ঠার লক্ষ্যে তিনি অবিচল ছিলেন”।
CG/BD/SB
(